CELEX: 52003PC0647
Language: el
Date: 2003-10-30
Title: Πρόταση απόφασης του Συμβουλίου για τον καθορισμό της θέσης της Κοινότητας σχετικά με την παράταση της διεθνούς συμφωνίας του 1992 για τη ζάχαρη

Avis juridique important

|

52003PC0647

Πρόταση απόφασης του Συμβουλίου για τον καθορισμό της θέσης της Κοινότητας σχετικά με την παράταση της διεθνούς συμφωνίας του 1992 για τη ζάχαρη  /* COM/2003/0647 τελικό */  

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τον καθορισμό της θέσης της Κοινότητας σχετικά με την παράταση της διεθνούς συμφωνίας του 1992 για τη ζάχαρη(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Η διεθνής συμφωνία για τη ζάχαρη τέθηκε σε ισχύ την 1η Ιανουαρίου 1993 μέχρι τις 31 Δεκεμβρίου 1995 και έχει παραταθεί τέσσερις φορές για περίοδο δύο ετών. Ως εκ τούτου, η συμφωνία αναμένεται να λήξει στις 31 Δεκεμβρίου 2003.2. Κατά τη συνεδρίαση του διεθνούς συμβουλίου ζάχαρης στις 29 Μαΐου 2003, προτάθηκε η παράταση της συμφωνίας για μια περαιτέρω περίοδο δύο ετών μέχρι τις 31 Δεκεμβρίου 2005, σύμφωνα με τις διατάξεις του άρθρου 45, παράγραφος 2, της συμφωνίας.3. Η εισφορά της Ευρωπαϊκής Κοινότητας στον διοικητικό προϋπολογισμό του διεθνούς οργανισμού ζάχαρης, που αναφέρεται στο κονδύλιο Β7-821 του προϋπολογισμού της Ευρωπαϊκής Ένωσης, δεν επηρεάζεται από την προτεινόμενη απόφαση. Εντούτοις, η εισφορά θα πρέπει να αυξηθεί λόγω της διεύρυνσης.4. Σκοπός της παρούσας πρότασης είναι να εξουσιοδοτηθεί η Επιτροπή για να ψηφίσει υπέρ της παράτασης της διεθνούς συμφωνίας για τη ζάχαρη εκ μέρους της Κοινότητας.(0)Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τον καθορισμό της θέσης της Κοινότητας σχετικά με την παράταση της διεθνούς συμφωνίας του 1992 για τη ζάχαρηΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 181 σε συνδυασμό με το άρθρο 300, παράγραφος 2,την πρόταση της Επιτροπής,Εκτιμώντας τα εξής:Η διεθνής συμφωνία του 1992 για τη ζάχαρη, η οποία έχει συναφθεί από την Κοινότητα με την απόφαση 92/580/ΕΟΚ του Συμβουλίου [1], παρατάθηκε πρόσφατα το 2001 για περαιτέρω περίοδο δύο ετών. Η εν λόγω συμφωνία παραμένει σε ισχύ μέχρι τις 31 Δεκεμβρίου 2003, εκτός εάν παραταθεί πέραν της ημερομηνίας αυτής με απόφαση του διεθνούς συμβουλίου ζάχαρης για περίοδο που δεν υπερβαίνει τα δύο έτη. H παράταση της συμφωνίας αυτής είναι προς το συμφέρον της Κοινότητας. Η Επιτροπή η οποία εκπροσωπεί την Κοινότητα στο διεθνές συμβούλιο ζάχαρης θα πρέπει συνεπώς να εξουσιοδοτηθεί για να ψηφίσει υπέρ αυτής της παράτασης,[1]  ΕΕ L 379 της 23.12.1992, σ. 15ΑΠΟΦΑΣΙΖΕΙ:Άρθρο μόνο1. Με την παρούσα εγκρίνεται η παράταση της διεθνούς συμφωνίας για τη ζάχαρη για περίοδο που δεν υπερβαίνει τα δύο έτη.2. Η Επιτροπή εξουσιοδοτείται να εκφράσει τη θέση αυτή στο πλαίσιο του διεθνούς συμβουλίου ζάχαρης.Βρυξέλλες,Για το ΣυμβούλιοΟ ΠρόεδροςNOMOΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟΤομέας πολιτικής : Εξωτερικές πτυχές ορισμένων κοινοτικών πολιτικώνΔραστηριότητα : Διεθνείς γεωργικές συμφωνίεςΟνομασια τησ δρασησ : εισφορα τησ Ευρωπαϊκησ Κοινοτητασ στο διεθνη οργανισμο ζαχαρησ1. ΚΟΝΔΥΛΙΟ + ΤΙΤΛΟΣ:Άρθρο 05 06 01 (πρώην B7-821): Διεθνείς γεωργικές συμφωνίες2. ΣΥΝΟΛΙΚΑ ΑΡΙΘΜΗΤΙΚΑ ΔΕΔΟΜΕΝΑ2.1. Συνολικό κονδύλιο της δράσης (Μέρος B): 1.313 εκατ. ευρώ για αναλήψεις υποχρεώσεων2.2. Περίοδος υλοποίησης: 1.1.2004 έως 31.12.20052.3. Συνολική πολυετής εκτίμηση των δαπανών (εκατ. ευρώ) (*):&gt;ΘΕΣΗ ΠIΝΑΚΑ&gt;2.4. Συμβατότητα με το δημοσιονομικό προγραμματισμό και με τις δημοσιονομικές προοπτικές|X| Πρόταση συμβατή με τον ισχύοντα δημοσιονομικό προγραμματισμό2.5. Δημοσιονομικές επιπτώσεις επί των εσόδων|X| Ουδεμία δημοσιονομική επίπτωση (αφορά τεχνικές πτυχές της εφαρμογής ενός μέτρου).3. ΔΗΜΟΣΙΟΝΟΜΙΚΑ ΧΑΡΑΚΤΗΡΙΣΤΙΚΑ&gt;ΘΕΣΗ ΠIΝΑΚΑ&gt;4. ΝΟΜΙΚΗ ΒΑΣΗ- Άρθρο 181 της Συνθήκης σε συνδυασμό με το άρθρο 300, παράγραφος 2,- Απόφαση 92/580/ΕΟΚ του Συμβουλίου της 13ης Νοεμβρίου 1992 [2].[2]  ΕΕ L 379 της 23.12.1992, σ. 155. ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ5.1. Αναγκαιότητα κοινοτικής παρέμβασηςΛόγω της οικονομικής της σημασίας, ιδίως στο γεωργικό τομέα, η ΕΚ πρέπει να εκπροσωπείται σε διεθνείς γεωργικές συμφωνίες, οι οποίες αποτελούν ένα σημαντικό μέσο για την παρακολούθηση των γενικών εξελίξεων και για την υπεράσπιση των κοινοτικών συμφερόντων όσον αφορά τα σχετικά προϊόντα.Με την πληρωμή εκ μέρους της ΕΚ των εισφορών μέλους επιτυγχάνονται οι στόχοι της διεθνούς συμφωνίας ζάχαρης. Ο διεθνής οργανισμός ζάχαρης, ο οποίος είναι υπεύθυνος για τη διαχείριση της συμφωνίας, προωθεί τους στόχους της συμφωνίας, δηλαδή τη διεθνή συνεργασία, την ανταλλαγή στατιστικών στοιχείων, τις προβλέψεις για τις τάσεις της αγοράς, κλπ. Ως εκ τούτου, είναι προς το συμφέρον της ΕΚ να αποτελεί μέρος της συμφωνίας.Οι εισφορές του μέλους καθορίζονται σε ετήσια βάση και οφείλονται για όσο διάστημα η ΕΚ είναι μέλος της συμφωνίας.Είναι σαφές ότι αν η ΕΚ όφειλε να εκτελεί η ίδια τις ενέργειες που εκτελούνται από τον ΔΟΖ, το συνολικό κόστος αυτών των ενεργειών θα ήταν πολύ μεγαλύτερο από το κόστος των εισφορών μέλους.5.2. Σχεδιαζόμενες δράσεις και λεπτομέρειες υλοποίησης της δημοσιονομικής παρέμβασηςΗ ΕΚ καταβάλλει τις οφειλές μέλους σε ετήσια βάση για τη διεθνή συμφωνία ζάχαρης.Οι οφειλές πληρώνονται για όσο διάστημα η ΕΚ παραμένει μέρος της συμφωνίας.Η Ευρωπαϊκή Επιτροπή και τα κράτη μέλη συμμετέχουν πλήρως στις δραστηριότητες του ΔΟΖ και επωφελούνται πλήρως από την ιδιότητα του μέλους.6. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ6.1. Συνολικές δημοσιονομικές επιπτώσεις στο Μέρος B (*)Αναλήψεις υποχρεώσεων σε εκατ. ευρώ (μέχρι τρίτου δεκαδικού)&gt;ΘΕΣΗ ΠIΝΑΚΑ&gt;7. ΕΠΙΠΤΩΣΕΙΣ ΣΤΟ ΠΡΟΣΩΠΙΚΟ ΚΑΙ ΣΤΙΣ ΔΙΟΙΚΗΤΙΚΕΣ ΔΑΠΑΝΕΣ7.1. Επιπτώσεις στους ανθρώπινους πόρους&gt;ΘΕΣΗ ΠIΝΑΚΑ&gt;7.2. Συνολικές δημοσιονομικές επιπτώσεις των ανθρώπινων πόρων&gt;ΘΕΣΗ ΠIΝΑΚΑ&gt;Τα ποσά αντιστοιχούν στις συνολικές δαπάνες για 12 μήνες.8. ΕΠΑΚΟΛΟΥΘΑ ΜΕΤΡΑ ΚΑΙ ΑΞΙΟΛΟΓΗΣΗ8.1. Επακόλουθα μέτραΟι υπηρεσίες της Επιτροπής θα συμμετέχουν πλήρως στη διοικητική επιτροπή και στο συμβούλιο του ΔΟΖ. οι εν λόγω φορείς είναι υπεύθυνοι για τον καθορισμό των δημοσιονομικών εισφορών.Δημοσιεύεται και διατίθεται δωρεάν στα μέλη έκθεση σχετικά με τις εν λόγω συνεδριάσεις και τις αποφάσεις που λαμβάνονται σε αυτές.9. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣΟι πληρωμές θα γίνονται μόνο απευθείας στον τραπεζικό λογαριασμό του ΔΟΖ κατόπιν παραλαβής γραπτής αίτησης και αφού εξακριβωθεί ότι η αίτηση συμπίπτει με το ποσό που συμφωνήθηκε από το συμβούλιο της διεθνούς συμφωνίας ζάχαρης.